CELEX: 22006D0561
Language: mt
Date: 2006-07-13 00:00:00
Title: Deċiżjoni Nru 1/2006 tal-Kumitat Konġunt tal-KE-Danimarka/Gżejjer Faroe tat- 13 ta' Lulju 2006 li temenda t-Tabelli I u II ta' l-Anness tal-Protokoll 1 tal-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faroe, min-naħa l-oħra

8.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               1083
            
         DEĊIŻJONI Nru 1/2006 TAL-KUMITAT KONĠUNT TAL-KE-DANIMARKA/GŻEJJER FAROE
   tat-13 ta' Lulju 2006
   li temenda t-Tabelli I u II ta' l-Anness tal-Protokoll 1 tal-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faroe, min-naħa l-oħra
   (2006/561/KE)
   IL-KUMITAT KONĠUNT,
   Wara li kkunsidra l-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faroe, min-naħa l-oħra (1) minn hawn 'il quddiem “Il-Ftehim” u b'mod partikolari l-Artikolu 34(1) tiegħu,
   Billi:
   
               (1)
            
            
               L-Anness tal-Protokoll 1 tal-Ftehim jispeċifika d-dazji doganali u kundizzjonijiet oħra li jridu jiġu applikati fuq l-importazzjoni fil-Komunità ta' ċerti ħut u prodotti tal-ħut li joriġinaw u li ġejjin mill-Gżejjer Faroe.
            
         
               (2)
            
            
               Taħt dan l-Anness, il-Komunità għamlet konċessjonijiet għal gambli, gambli kbar (prawns) u awwist tan-Norweġja, preparati u preservati, mill-Gżejjer Faroe, bil-kundizzjoni ta' kwota tarriffarja annwali ta' 3 000 tunnellata.
            
         
               (3)
            
            
               L-awtoritajiet tal-Gżejjer Faroe talbu li l-konċessjonijiet tariffarji mogħtija mill-Komunità għal gambli, gambli kbar u awwist tan-Norweġja, preparati u preservati, tiżdied għal 6 000 tunnellata.
            
         
               (4)
            
            
               Ikun raġjonevoli li tiġi awtorizzata żieda matul perjodu ta' żmien li jiġi ddeterminat minn kemm tintuża l-kwota.
            
         
               (5)
            
            
               Fl-Anness il-Komunità ma' tat l-ebda konċessjoni għall-haddock iffriżat li joriġina fi u li ġej mill-Gżejjer Faroe.
            
         
               (6)
            
            
               L-awtoritajiet tal-Gżejjer Faroe talbu wkoll li l-haddock iffriżat li joriġina mill-Gżejjer Faroe jiżdied mal-lista ta' prodotti tal-ħut fit-Tabella I ta' l-Anness tal-Protokoll 1 li jistgħu jiġu impurtati fil-Komunità mingħajr dazju.
            
         
               (7)
            
            
               Ikun raġjonevoli li jiġi inkluż il-haddock iffriżat f'din it-tabella,
            
         IDDEĊIEDA KIF ĠEJ:
   Artikolu 1
   It-Tabella I ta' l-Anness tal-Portokoll 1 tal-Ftehim għandha tiġi emendata bl-inklużjoni tar-ringiela li ġejja:
   
      
                  “0303 72 00 
               
               
                  Haddock (Melanogrammus aeglefinus)
                  
               
               
                  0”
               
               
                   
               
            
   Artikolu 2
   It-Tabella II ta' l-Anness tal-Portokoll 1 tal-Ftehim għandha tiġi emendata kif ġej:
   
      
                  “1605 
               
               
                  Krustaċji, molluski u invertebrati akkwatiċi oħrajn, preparati jew preservati:
               
               
                   
               
               
                  KT Nru 4 (2)
                  
                  4 000 
               
            
                  1605 20 
               
               
                  
                              –
                           
                           
                              Gambli u gambli kbar (prawns):
                           
                        
               
                   
               
               
                   
               
            
                  1605 20 10 
               
               
                  
                              – –
                           
                           
                              F'kontenituri li jżommu l-arja
                           
                        
               
                  0
               
               
                   
               
            
                   
               
               
                  
                              – –
                           
                           
                              Oħrajn:
                           
                        
               
                   
               
               
                   
               
            
                  1605 20 91 
               
               
                  
                              – – –
                           
                           
                              F'pakki diretti b'kontenut nett ta' mhux aktar minn 2 kg
                           
                        
               
                  0
               
               
                   
               
            
                  1605 20 99 
               
               
                  
                              – – –
                           
                           
                              Oħrajn:
                           
                        
               
                  0
               
               
                   
               
            
                  ex 1605 40 00 
               
               
                  
                              –
                           
                           
                              Awwist tan-Norveġja (Nephrops norvegicus)
                           
                        
               
                  0
               
               
                   
               
            
   Artikolu 3
   Din id-Deċiżjoni għandu jkollha effett fl-ewwel jum tat-tieni xahar mid-data ta' l-adozzjoni tagħha.
   
      Magħmul f'Tórshavn, nhar it-13 ta' Lulju 2006.
      
         
            Għall-Kumitat Konġunt
         
         Herluf SIGVALDSSON
         
            Iċ-Chairman
         
      
   
   
      (1)  ĠU L 53, 22.2.1997, p. 2.
   
      (2)  Fl-2007 l-volum annwali għandu jkun ta' 4 000 tunnellata. Mill-1 ta’ Jannar 2008 ’l quddiem il-volum annwali għandu jiżdied b’1 000 tunnellata għal livell massimu ta’ 6 000 tunnellata bil-kundizzjoni li ta’ l-inqas 80% ta’ l-ammont totali tal-kwota ta' qabel tintuża sal-31 ta’ Diċembru ta’ dik is-sena”